-Այո, այդպես կարելի է ասել։ Ես ավելի շատ ինքնակրթությամբ եմ զբաղվել. համոզվել եմ, որ դա ամենաարդյունավետ ճանապարհն է։ Ոչ ոք չի կարող որևէ մեկիս այնքան գիտելիք տալ, որքան մենք կարող ենք ձեռք բերել սեփական ջանքերով ու ձգտումներով։ Ես դա, բարեբախտաբար, շուտ հասկացա։ Ինձ շատ են հետաքրքրել եվրոպական, ամերիկյան գրականությունն ու կինոն։ Հայկական կինոյով պրոֆեսիոնալ իմաստով չեմ էլ զբաղվել։